

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO PATIKĖJIMO TEISE

2021 m. kovo 18 d. Nr. P13-7

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“,

p e r d u o d u Vilniaus apskrities vyriausiajam policijos komisariatui valdyti, naudoti ir disponuoti juo patikėjimo teise jo nuostatose numatytai veiklai vykdyti valstybei nuosavybės teise priklausantį ir šiuo metu Klaipėdos apskrities vyriausiojo policijos komisariato patikėjimo teise valdomą nekilnojamąjį turtą:

1. pastatą - administracinį pastatą (unikalus numeris 6897-3006-7021, pažymėjimas plane 2B2p, bendras plotas – 443,27 kv. m, likutinė vertė 2021 m. sausio 1 d. – 87 829,79 eurų), esantį Rietave, Plungės g. 26;

2. pastatą - garažą (unikalus numeris 4400-0438-8998, pažymėjimas plane 35G1bg, bendras plotas – 210,03 kv. m, likutinė vertė 2021 m. sausio 1 d. – 18 294,11 eurų), esantį Rietave, Plungės g. 28;

3. tvorą (unikalus numeris 4400-2518-6841, pažymėjimas plane K37, tvoros ilgis – 124,07 m, likutinė vertė 2021 m. sausio 1 d. – 3 631,11 eurų), esančią Rietave, Plungės g. 28.

Generalinis direktorius Mindaugas Sinkevičius

Parengė:

Audrius Navickas

2021-03-17